पाकिस्तान से राजनयिक वार्ताओं की शर्तें बार-बार बदली गईं। केंद्र का यह रणनीतिक सोच न केवल दिशाभ्रम का शिकार था, बल्कि इसमें अतीत की गलतियों से न सीखने की एक जिद भी दिखाई दे रही थी। मोदी सरकार के इस नजरिए को बदलने में मुख्यमंत्री के तौर पर मुफ्ती मोहम्मद सईद बिल्कुल असफल रहे। उनके इंतकाल के बाद मुख्यमंत्री बनी महबूबा मुफ्ती ने भी भाजपा-संघ के सोच से प्रभावित केंद्र सरकार की कश्मीर नीति के आगे आत्मसमर्पण कर दिया।